pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ. จัด 2 กิจกรรมบุญ “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันศุกร์ที่ 16 มิถุนายน 2566
วธ. จัด 2 กิจกรรมบุญ “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วธ. จัด 2 กิจกรรมบุญ “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และส่งเสริมให้ข้าราชการและเจ้าหน้าที่ได้สวดมนต์เสริมสิริมงคลแก่ชีวิต
วธ. จัด 2 กิจกรรมบุญ “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และส่งเสริมให้ข้าราชการและเจ้าหน้าที่ได้สวดมนต์เสริมสิริมงคลแก่ชีวิต พร้อมจัดกิจกรรมส่งบุญต่อเด็กมูลนิธิบ้านนกขมิ้น บริจาคสิ่งของในโครงการ เหลือ – ขอ เปลี่ยนสิ่งของเป็นค่าเทอมเด็กด้อยโอกาส
วันที่ 16 มิถุนายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานกิจกรรม “สวดมนต์เจริญจิตตภาวนา” และกิจกรรมจิตอาสาร่วมบริจาคสิ่งของเพื่อมอบให้มูลนิธิบ้านนกขมิ้น ในโครงการ เหลือ - ขอ เปลี่ยนสิ่งของเป็นค่าเทอมเด็กด้อยโอกาส โดยมีผู้บริหาร ข้าราชการและเจ้าหน้าที่กระทรวงวัฒนธรรม (วธ.) เข้าร่วม
ปลัด วธ. กล่าวว่า วธ. จัดกิจกรรม “สวดมนต์เจริญจิตตภาวนา” ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขึ้นทุกวันศุกร์ ณ ศาลาแทงหยวก กระทรวงวัฒนธรรม โดยเริ่มตั้งแต่ วันศุกร์ที่ 16 มิถุนายน 2566 เป็นต้นไป เพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ตลอดจนส่งเสริมและสนับสนุนให้ข้าราชการและเจ้าหน้าที่ได้มีโอกาสทําบุญ สวดมนต์ ไหว้พระ และเจริญจิตตภาวนา อันจะส่งผลให้เกิดความศรัทธาในพระรัตนตรัย เกิดความเป็นสิริมงคลแก่ชีวิต ทําให้มีจิตใจสงบ มีสมาธิ มีจิตใจเมตตา และมีความปรารถนาดีต่อเพื่อนมนุษย์
นางยุพา กล่าวต่อไปว่า ส่วนกิจกรรมจิตอาสาร่วมบริจาคสิ่งของ มอบให้มูลนิธิบ้านนกขมิ้น ในโครงการเหลือ - ขอ เปลี่ยนสิ่งของเป็นค่าเทอมเด็กด้อยโอกาส ทาง วธ. ได้จัดพื้นที่ให้บุคลากรในสังกัดกระทรวงวัฒนธรรม ร่วมบริจาคสิ่งของเหลือใช้ต่าง ๆ อาทิ เสื้อผ้า (ทุกเพศทุกวัย) หนังสือ กระเป๋า เครื่องใช้ไฟฟ้า ของเล่นในสภาพดี ข้าวสาร อาหารแห้ง และอุปกรณ์การเรียน ตั้งแต่วันที่ 5 - 15 มิถุนายน 2566 ที่ผ่านมา ซึ่งได้รับความสนใจและความร่วมมือจากบุคลากรในกระทรวงวัฒนธรรมร่วมบริจาคสิ่งของเป็นจํานวนมาก อาทิ กระเป๋า เสื้อผ้า ของเล่น ตุ๊กตา สมุด รองเท้า ของเบ็ดเตล็ด และจักรยาน เป็นต้น ทั้งนี้ เป็นไปตามจุดประสงค์ที่มุ่งสร้างจิตสํานึกให้คนในองค์กรตระหนักถึงการช่วยเหลือสังคม รวมทั้งสร้างจิตสํานึกให้แก่ข้าราชการ บุคลากรในองค์กร ให้ร่วมกันเป็นจิตอาสา โดยร่วมกันในการสืบสาน รักษา ต่อยอด ตามพระราชปณิธานของพระบาทสมเด็จพระวชิรเกล้าเจ้าอยู่หัวรัชกาลที่ 10 ที่ได้ทรงมีพระราชปณิธาณที่จะปลุกจิตสํานึกของประชาชนคนไทยให้รู้รักสามัคคี มีจิตสํานึกสาธารณะ มีความเอื้อเฟื้อ รู้จักแบ่งปันซึ่งกันและกัน โดยร่วมกันบําเพ็ญสาธารณประโยชน์ แก่สังคม ชุมชน และประเทศชาติ
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร “Aviation Discovering รุ่นที่ 1”
วันศุกร์ที่ 16 มิถุนายน 2566
สถาบันการบินพลเรือน จัดพิธีมอบประกาศนียบัตรหลักสูตร “Aviation Discovering รุ่นที่ 1”
...
สถาบันการบินพลเรือน จัดพิธีมอบประกาศนียบัตรหลักสูตร “Aviation Discovering รุ่นที่ 1”
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรให้แก่ผู้เข้าฝึกอบรมหลักสูตร “Aviation Discovering รุ่นที่ 1 จํานวน 33 คน จากโรงเรียนระดับชั้นมัธยมศึกษาปีที่ 4 โรงเรียนชลประทานวิทยา ซึ่งฝึกอบรมระหว่างวันที่ 11 พฤศจิกายน 2565 - 17 กุมภาพันธ์ 2566 พร้อมด้วยคณาจารย์กองวิชาวิศวกรรมการบิน ร่วมเป็นเกียรติในพิธี เมื่อวันที่ 16 มิถุนายน 2566 ณ สบพ. กรุงเทพฯ
รัฐบาลไทย-ข่าวทำเนียบรัฐบาล-E-book
วันศุกร์ที่ 16 มิถุนายน 2566
E-book
สื่อสิงพิมพ์ / นิตยสาร
รายงานผลการดําเนินงานของรัฐบาล
​
บทสรุปสําหรับผู้บริหารผลงานรัฐบาล
วารสารไทยคู่ฟ้า
THINK TRADE THINK DITP ชี้ช่องการค้า
​
รัฐบาลไทย-ข่าวทำเนียบรัฐบาล-กรมเจ้าท่า ยกกระดับมาตรฐานบุคลากรเดินเรือปี 2566 ชู 11 เกณฑ์กลไกเทียบเท่าสากลรับธุรกิจขนส่งขยายตัว
วันศุกร์ที่ 16 มิถุนายน 2566
กรมเจ้าท่า ยกกระดับมาตรฐานบุคลากรเดินเรือปี 2566 ชู 11 เกณฑ์กลไกเทียบเท่าสากลรับธุรกิจขนส่งขยายตัว
...
กรมเจ้าท่า ยกกระดับมาตรฐานบุคลากรเดินเรือปี 2566 ชู 11 เกณฑ์กลไกเทียบเท่าสากลรับธุรกิจขนส่งขยายตัว
กรมเจ้าท่า กระทรวงคมนาคมเร่งพัฒนาระบบการให้บริการยกระดับมาตรฐานคนประจําเรือปี 2566 มุ่งพัฒนาการบริการ การกํากับดูแลตรวจสอบคนเรือ ในการออกใบสําคัญ การรับรองสร้างมาตรฐานการให้บริการเทียบเท่าระดับสากล รองรับการขยายตัวของธุรกิจการเดินเรือของไทยและภูมิภาค
กรมเจ้าท่า (จท.)โดยกองมาตรฐานคนประจําเรือ เปิดเผยว่า แผนดําเนินงานกองมาตรฐานคนประจําเรือ ประจําปี 2566มีแผนยกระดับมาตรฐานคนประจําเรือ ว่าด้วยหลักเกณฑ์ วิธีการ และเงื่อนไขในการรับรองสถานศึกษาฝึกอบรมในระดับต่าง ๆ ให้เป็นไปตามหลักเกณฑ์ของกรมเจ้าท่า เพื่อให้บุคลากรเดินเรือสามารถปฏิบัติงานภายใต้มาตรฐานสากล ที่เน้นด้านความปลอดภัย และกิจกรรมที่เป็นมิตรกับสิ่งแวดล้อม เพื่อให้เป็นไปตามนโยบายกระทรวงคมนาคมและแผนยุทธศาสตร์ชาติ 20 ปี
โดย จท.เตรียมยกระดับมาตรฐานการให้บริการในผู้ด้านการกํากับดูแลและการกําหนดมาตรฐานหลักสูตรคนประจําเรือ การสอบความรู้ หรือการรับรองผู้ทําการในเรือ การจ้างและเลิกจ้างคนประจําเรือ และการจดทะเบียน การควบคุมคนประจําเรือและการออกหนังสือ การจัดทําหลักสูตร การรับรอง ติดตาม ประเมินมาตรฐานหลักสูตรการฝึกอบรม และการเรียนการสอนของคนประจําเรือให้เข้าสู่มาตรฐานสากล เพื่อสร้างความเชื่อมั่นในการกํากับดูแลให้สอดรับกับทิศทางของธุรกิจการขนส่งทางน้ํา
ดังนั้นเพื่อให้มีประสิทธิภาพด้านการให้บริการ ด้านการตรวจสอบ ออกใบสําคัญ และใบรับรองต่าง ๆ สําหรับบุคคลประจําเรือ ต้องผ่านเกณฑ์ของ จท.ใน 11 เรื่อง ประกอบด้วย 1) การกําหนดมาตรฐานหลักสูตรสําหรับคนประจําเรือ 2) การรับรองสถานศึกษาฝึกอบรมและรับรองหลักสูตร 3) การตรวจสอบมาตรฐานการศึกษาฝึกอบรมประจําปี 4) การขึ้นทะเบียนคนประจําเรือ การออกหนังสือคนประจําเรือและหนังสือคนประจําเรือประมง 5) การแจ้งลงทําการในเรือ (การจ้างและเลิกจ้าง) 6) การจัดทําประกาศนียบัตรแสดงความรู้ความสามารถของผู้ทําการในเรือ ทั้งฝ่ายเดินเรือและฝ่ายช่างกลเรือ 7) การตรวจสอบระยะเวลาการปฏิบัติงานในเรือ 8) การทําหนังสือสัญญาและบัญชีคนประจําเรือ (คนเรือ 4) 9) การตรวจเรือเพื่อออกใบรับรองด้านแรงงานทางทะเล 10) การขออนุญาตทําการในเรือประมง เรือบรรทุกสินค้าประมงห้องเย็น เรือขนถ่านเพื่อการประมง เรือบรรทุกสินค้าห้องเย็น เรือบรรทุกน้ํามันเพื่อการประมง และเรือบรรทุกน้ําจืดขนาดตั้งแต่ 10 ตันกรอส และ 11) การพิจารณาอนุมัติ และจัดทําประกาศนียบัตรรับรองประกาศนียบัตรของรัฐภาคีอื่น การจัดทําประกาศนียบัตรรับรองประเภทต่าง ๆ และการพิจารณาการยกเว้นประกาศนียบัตรต่าง ๆ
อย่างไรก็ตาม ในช่วงที่ผ่านมากองมาตรฐานคนประจําเรือได้มีการปรับปรุงฝ่ายสัญญาคนประจําเรือเกี่ยวกับการทําสัญญาคนประจําเรือให้มีการแจ้งลงทําการในเรือและตรวจสอบระยะเวลาการปฏิบัติงานในเรือของคนประจําเรือ โดยมีการปรับปรุงระบบการดําเนินการ ให้คนเรือมีการจดทะเบียนอย่างถูกต้อง เพื่อให้เป็นไปตามกฎหมายของ จท. โดยกองมาตรฐานคนประจําเรือ ได้มีมีการประชาสัมพันธ์และแจ้งไปยังเจ้าของเรือ หรือผู้ครอบครองเรือ ให้ดําเนินการ เป็นการอํานวยความสะดวก ให้ผู้ประกอบการเดินเรือ และคนประจําเรือสามารถยื่นขอใบอนุญาตลงทําการงานในเรือผ่านช่องทาง e-Service ตามพระราชบัญญัติการเดินเรือในน่านน้ําไทย พ.ศ. 2456 มาตรา 285 เพื่อให้เป็นตามมาตรฐานเดียวกัน และเป็นที่ยอมรับด้านคุณภาพของคนประจําเรือต่อไป
รัฐบาลไทย-ข่าวทำเนียบรัฐบาล-ดีอีเอส เปิดวงเสวนา Stop Cyberbullying Day ภายใต้โครงการ Girls in ICT Day ปี 66
วันศุกร์ที่ 16 มิถุนายน 2566
ดีอีเอส เปิดวงเสวนา Stop Cyberbullying Day ภายใต้โครงการ Girls in ICT Day ปี 66
ดีอีเอส เปิดวงเสวนา Stop Cyberbullying Day ภายใต้โครงการ Girls in ICT Day ปี 66
วันนี้ (16 มิถุนายน 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดการพัฒนาทักษะและเวทีเสวนา Stop Cyberbullying Day ภายใต้โครงการ Girls in ICT Day ประจําปี พ.ศ. 2566 ซึ่งเป็นกิจกรรมที่เกิดจากความร่วมมือระหว่างสหภาพโทรคมนาคมระหว่างประเทศ (ITU) กระทรวงดิจิทัลเพื่อเศรษฐกิจและสังคม สํานักงานส่งเสริมเศรษฐกิจดิจิทัล และ สํานักงานคณะกรรมการดิจิทัลเพื่อเศรษฐกิจและสังคมแห่งชาติ โดยมีวิทยากรจากหน่วยงานต่าง ๆ อาทิ ยูนิเซฟ สํานักงานคณะกรรมการการรักษาความมั่นคงปลอดภัยไซเบอร์แห่งชาติ กรมสุขภาพจิต สภาเด็กและเยาวชนแห่งประเทศไทย และผู้เสียหายจากการถูกกลั่นแกล้งทางออนไลน์ ร่วมแบ่งปันความรู้และประสบการณ์ โครงการ Girls in ICT Day มีวัตถุประสงค์เพื่อสนับสนุนให้เยาวชนหญิงมีทักษะในการใช้เทคโนโลยีดิจิทัลและส่งเสริมความเสมอภาคระหว่างหญิงชาย ซึ่งกิจกรรมในครั้งนี้ มีเยาวชนหญิงระดับมัธยมจากโรงเรียนสตรีวรนาถ เข้าร่วมจํานวน 100 คน ณ ลานจงรัก สํานักงานส่งเสริมเศรษฐกิจดิจิทัล ลาดพร้าว
______________________
รัฐบาลไทย-ข่าวทำเนียบรัฐบาล-ธอส. จัดงานมหกรรมครึ่งปี - ครึ่งราคา : MID YEAR Half - Price Sale
วันศุกร์ที่ 16 มิถุนายน 2566
16/06/2566
ธอส. จัดงานมหกรรมครึ่งปี - ครึ่งราคา : MID YEAR Half - Price Sale
จองก่อนมีบ้านก่อน!! ธอส. จัดงานมหกรรมครึ่งปี - ครึ่งราคา : MID YEAR Half - Price Sale จําหน่ายบ้านมือสองผ่านระบบออนไลน์ ลดราคาถึง 50% มากกว่า 100 รายการ ระหว่างวันที่ 19 - 23 มิถุนายน 2566 นี้
ธนาคารอาคารสงเคราะห์ สนับสนุนคนไทยให้มีที่อยู่อาศัยเพิ่มมากขึ้น ด้วยการนําทรัพย์เด่น ทําเลดี มากกว่า 100 รายการทั่วประเทศ มาจําหน่ายราคาพิเศษในงาน “มหกรรมครึ่งปี - ครึ่งราคา : MID YEAR Half – Price Sale” ผ่าน Application : GHB ALL HOME และ www.ghbhomecenter.com ระหว่างวันที่ 19 - 23 มิถุนายน 2566 พร้อมรับสิทธิ์สินเชื่อดอกเบี้ย (ต่ําสุด) นานสูงสุดถึง 24 เดือน
ธนาคารอาคารสงเคราะห์ (ธอส.) ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” พร้อมสนับสนุนคนไทยให้ได้มีที่อยู่อาศัยเป็นของตนเองได้ง่ายๆ โดยไม่ต้องเดินทางมาที่สาขา ด้วยการจัดงาน “มหกรรมครึ่งปี - ครึ่งราคา : MID YEAR Half – Price Sale” ผ่าน Application : GHB ALL HOME และwww.ghbhomecenter.com ระหว่างวันที่ 19 - 23 มิถุนายน 2566 นําทรัพย์เด่นมาจําหน่ายในราคาพิเศษด้วยส่วนลดถึง 50% ของราคาประเมิน จํานวน 120 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด อาคารพาณิชย์ และที่ดินเปล่า แบ่งเป็น ทรัพย์ในพื้นที่กรุงเทพฯ และปริมณฑล จํานวน 37 รายการ โดยมีรายการทรัพย์ ที่น่าสนใจ ได้แก่ ทรัพย์ประเภททาวน์เฮ้าส์ 2 ชั้น ขนาดพื้นที่ 23.5 ตารางวา ในหมู่บ้านพฤกษา 92 อ.ลําลูกกา จ.ปทุมธานี ราคาจําหน่าย 1.95 ล้านบาท ซึ่งเป็นทรัพย์ที่อยู่ในแหล่งชุมชน เดินทางได้หลายเส้นทาง และใกล้สิ่งอํานวยความสะดวกมากมาย
ขณะที่ทรัพย์ในส่วนภูมิภาค นําออกจําหน่าย 83 รายการ โดยมีรายการทรัพย์ที่น่าสนใจ ได้แก่ ทรัพย์ประเภทบ้านเดี่ยว 1 ชั้น ขนาดพื้นที่ 63 ตารางวา ในหมู่บ้านกุดขมิ้น อ.เมืองชัยภูมิ จ.ชัยภูมิ ราคาจําหน่ายเพียง 5 แสนบาท ซึ่งเป็นทรัพย์ที่มีพื้นที่อเนกประสงค์กว้างขวาง เหมาะสมกับการอยู่อาศัยเป็นอย่างมาก พิเศษ!! ธนาคารมีผลิตภัณฑ์ “สินเชื่อสําหรับซื้อทรัพย์ NPA พร้อมขายของธนาคาร” ดอกเบี้ย (ต่ําสุด) นานสูงสุดถึง 24 เดือน รองรับสําหรับผู้ซื้อทรัพย์ดังกล่าว (เงื่อนไขเป็นไปตามที่ธนาคารกําหนด) สําหรับผู้ที่สนใจสามารถดูทรัพย์จริงหรือรับชมภาพทรัพย์ได้ทาง Application : GHB ALL HOME หรือ www.ghbhomecenter.com วางเงินประกันการซื้อทรัพย์จํานวน 5,000 บาทต่อ 1 รายการทรัพย์ และซื้อทรัพย์ได้ที่ Application: GHB ALL HOME ระหว่างวันที่ 19-23 มิถุนายน 2566 ทั้งนี้ ลูกค้าที่จองซื้อและทําสัญญาซื้อทรัพย์ภายใน 3 วัน รับฟรีกระเป๋าอเนกประสงค์ 1 ราย ต่อ 1 ใบ สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผย สินค้าฮาลาลไทยส่งออกไปซาอุดีฯ ได้สำเร็จ หลังสำนักงานคณะกรรมการกลางอิสลามแห่งประเทศไทยได้รับรองจาก SFDA ซาอุดีฯ
วันศุกร์ที่ 16 มิถุนายน 2566
16/06/2566
รองโฆษกรัฐบาล นางสาวรัชดาฯ เผย สินค้าฮาลาลไทยส่งออกไปซาอุดีฯ ได้สําเร็จ หลังสํานักงานคณะกรรมการกลางอิสลามแห่งประเทศไทยได้รับรองจาก SFDA ซาอุดีฯ
รองโฆษกรัฐบาล นางสาวรัชดาฯ เผย สินค้าฮาลาลไทยส่งออกไปซาอุดีฯ ได้สําเร็จ หลังสํานักงานคณะกรรมการกลางอิสลามแห่งประเทศไทยได้รับรองจาก SFDA ซาอุดีฯ
วันนี้ (16 มิถุนายน 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลขับเคลื่อนการส่งออกสินค้าฮาลาลไทยไปซาอุดีอาระเบียได้สําเร็จ หลังสํานักงานคณะกรรมการกลางอิสลามแห่งประเทศไทย (The Central Islamic Council of Thailand: CICOT) ได้รับการรับรอง และผ่านหลักเกณฑ์ที่หน่วยงานอาหารและยาของซาอุดีอาระเบีย (Saudi Food and Drugs Authority: SFDA) กําหนด
รองโฆษกประจําสํานักนายกรัฐมนตรีกล่าวว่า หน่วยงานที่เกี่ยวข้องของไทยได้ดําเนินการส่งเสริมความร่วมมือกับฝ่ายซาอุดีอาระเบียในการส่งเสริมความร่วมมือเพื่อเสริมสร้างความมั่นคงทางอาหาร เป็นผลให้มีความก้าวหน้าในการดําเนินการอย่างเป็นรูปธรรมมากขึ้น โดยล่าสุด คณะกรรมการกลางอิสลามแห่งประเทศไทย ซึ่งมอบนโยบายให้ฝ่ายกิจการฮาลาลสํานักงานคณะกรรมการกลางอิสลามแห่งประเทศไทย (CICOT) ดําเนินการยื่นเป็นสมาชิกกับหน่วยงานอาหารและยา (Saudi Food and Drugs Authority: SFDA) ประเทศซาอุดีอาระเบียที่กํากับดูแลเรื่องการนําเข้าสินค้าฮาลาล โดยเพิ่มชื่อ CICOT เป็นสมาชิกในฐานะเป็นหน่วยงานรับรองฮาลาล และเป็นผู้ออกเครื่องหมายรับรองฮาลาลของประเทศไทย ซึ่งเป็นเครื่องหมายเดียวที่ใช้ในการรับรองฮาลาลของประเทศไทยและกํากับดูแลโดยองค์ศาสนา ส่งผลให้การรับรองฮาลาลและเครื่องหมายรับรองฮาลาลของประเทศไทยผ่านหลักเกณฑ์ที่หน่วยงาน SFDA กําหนด ทําให้สามารถส่งออกสินค้าไปยังประเทศซาอุดิอาระเบียได้เป็นที่เรียบร้อยแล้ว
ทั้งนี้ ประเทศไทยนับได้ว่ามีความได้เปรียบในการผลิตสินค้าที่หลากหลายและได้มาตรฐาน โดยเฉพาะสินค้าอุปโภคบริโภค จึงตอบสนองความต้องการของตลาดทุกด้านได้เป็นอย่างดี ซึ่งที่ผ่านมา รัฐบาลโดยกระทรวงพาณิชย์มีแผนการพัฒนาศักยภาพการตลาดฮาลาลสู่สากล โดยจัดกิจกรรม เช่น การจัดอบรมให้ความรู้กับผู้ประกอบการเกี่ยวกับการผลิตสินค้าฮาลาลที่ถูกต้องตามหลักศาสนา ความต้องการของผู้บริโภคในแต่ละประเทศ การจัดกิจกรรมส่งเสริมการขายร่วมกับพันธมิตรชั้นนํา การจัดกิจกรรมจับคู่เจรจาการค้าสินค้าอาหารฮาลาลออนไลน์ทั่วโลก การประชาสัมพันธ์ภาพลักษณ์สินค้าฮาลาลไทย และการสร้างความร่วมมือที่ดีกับผู้เกี่ยวข้องกับสินค้าฮาลาลในตลาดประเทศมุสลิม
“รัฐบาลเชื่อมั่นในศักยภาพ การผลิต และส่งออกสินค้าฮาลาลมาโดยตลอด พร้อมสนับสนุน และยกระดับธุรกิจฮาลาลของไทยให้เป็นที่ยอมรับจากผู้บริโภคทั้งในประเทศและต่างประเทศ โดยกรมส่งเสริมการค้าระหว่างประเทศ กระทรวงพาณิชย์ ยินดีสนับสนุนข้อมูลเพิ่มเติมแก่ผู้ประกอบการที่มีความสนใจตลาดสินค้าฮาลาลที่มีขยายตัวมากขึ้น และขยายช่องทางการค้าออนไลน์ เพื่ออํานวยความสะดวกแก่ผู้บริโภคตามการใช้ชีวิตที่เปลี่ยนแปลงไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เป็นประธานเคาะงบค่าใช้จ่ายในการดำเนินงานตามพระราชบัญญัติโรงงาน พ.ศ.2535 เพื่อให้การบริหารงบประมาณเป็นไปอย่างมีประสิทธิภาพ
วันพุธที่ 28 มิถุนายน 2566
28/06/2566
รองปลัดฯ ณัฏฐิญา เป็นประธานเคาะงบค่าใช้จ่ายในการดําเนินงานตามพระราชบัญญัติโรงงาน พ.ศ.2535 เพื่อให้การบริหารงบประมาณเป็นไปอย่างมีประสิทธิภาพ
รองปลัดฯ ณัฏฐิญา เป็นประธานเคาะงบค่าใช้จ่ายในการดําเนินงานตามพระราชบัญญัติโรงงาน พ.ศ.2535 เพื่อให้การบริหารงบประมาณเป็นไปอย่างมีประสิทธิภาพ
วันที่ 27 มิถุนายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 3/2566 เพื่อพิจารณาการสนับสนุนค่าใช้จ่ายในการดําเนินงานตามพระราชบัญญัติโรงงาน พ.ศ.2535 ให้แก่หน่วยงานใน สปอ. ที่มีคําขอ (ส่วนกลาง และส่วนภูมิภาค) เสนอการสนับสนุนค่าใช้จ่ายในการดําเนินงานตามพระราชบัญญัติโรงงาน พ.ศ.2535 รวมทั้งการพิจารณาปฏิทินการดําเนินการจัดสัมมนาโดยใช้เงินค่าใช้จ่ายในการดําเนินงานตามพระราชบัญญัติโรงงาน พ.ศ. 2535 ประจําปี 2566
ทั้งนี้ ที่ประชุมได้เสนอระเบียบวาระเพื่อทราบ ได้แก่  ยอดเงินคงเหลือของเงินค่าใช้จ่ายในการดําเนินงานส่วนกลางของปีงบประมาณ 2566 ผลการดําเนินการตามมติของคณะกรรมการฯ ในปีงบประมาณ พ.ศ.2566 โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวชิระ ไม้แพร ผู้เชี่ยวชาญด้านกฎหมาย นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน นายดุสิต อนันตรักษ์ ผู้อํานวยการศูนย์เทคโนโลยีสารสนเทศ นายสมชัย เอมบํารุง ผู้อํานวยการกองกฎหมาย และเจ้าหน้าที่สํานักงานปลัดกระทรวงอุตสาหกรรม เข้าร่วมการประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ประชุมคณะอนุกรรมการส่งเสริมพัฒนาอาชีพและการตลาด ครั้งที่ 1/2566
วันพุธที่ 28 มิถุนายน 2566
รองปลัดกระทรวงเกษตรฯ ประชุมคณะอนุกรรมการส่งเสริมพัฒนาอาชีพและการตลาด ครั้งที่ 1/2566
ประชุมคณะอนุกรรมการส่งเสริมพัฒนาอาชีพและการตลาด
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เข้าร่วมประชุมคณะอนุกรรมการส่งเสริมพัฒนาอาชีพและการตลาด ครั้งที่ 1/2566 ในฐานะรองประธานอนุกรรมการ ทําหน้าที่ประธานในที่ประชุม ณ ห้องประชุมกระทรวงเกษตรและสหกรณ์ โดยที่ประชุมได้เห็นชอบพื้นที่เป้าหมายในการดําเนินการ ประจําปีงบประมาณ พ.ศ.2567 เพื่อให้การส่งเสริมพัฒนาอาชีพและการตลาดในรูปแบบชุมชน ในพื้นที่ที่คณะกรรมการนโยบายที่ดินแห่งชาติ (คทช.) ดําเนินการให้เป็นไปในทิศทางเดียวกันและมีเป้าหมายที่ชัดเจนร่วมกัน สนับสนุนการดํารงชีวิตของผู้ที่ได้รับการจัดที่ดินทํากินให้ชุมชนหรือที่อยู่อาศัย โดยมอบหมายหน่วยงานที่เกี่ยวข้องใช้ข้อมูลพื้นที่เป้าหมายที่กรมส่งเสริมสหกรณ์ ในฐานะฝ่ายเลขาฯ กําหนด จํานวน 40 พื้นที่ 26 จังหวัด เสนอเป็นพื้นที่เป้าหมายดําเนินการ ประจําปีงบประมาณ พ.ศ. 2567 ในการประกอบการวางแผนดําเนินการภายใต้กรอบกิจกรรม 6 ด้าน คณะอนุกรรมการส่งเสริมพัฒนาอาชีพและการตลาด ได้แก่ 1) ด้านการพัฒนาที่ดินและการใช้ประโยชน์ที่ดินบนพื้นฐานข้อมูล Zoning 2) ด้านพัฒนาแหล่งน้ําและการพัฒนาปัจจัยพื้นฐาน 3) ด้านการส่งเสริมและพัฒนาอาชีพ 4) ด้านการส่งเสริมการรวมกลุ่ม 5) ด้านการสนับสนุนการเข้าถึงแหล่งเงินทุน และ 6) ด้านการส่งเสริมและการจัดทําบัญชีครัวเรือน
นอกจากนี้ ที่ประชุมยังได้รับทราบผลการดําเนินงานของคณะอนุกรรมการส่งเสริมพัฒนาอาชีพและการตลาด ปีงบประมาณ พ.ศ. 2566 ภายใต้คณะกรรมการนโยบายที่ดินแห่งชาติ (คทช.) โดยในปีงบประมาณ พ.ศ.2558 – 2565 คณะอนุกรรมการจัดที่ดิน ได้ดําเนินการจัดราษฎรเข้าครอบครองทําประโยชน์ในพื้นที่เป้าหมายแล้ว จํานวน 338 พื้นที่ 67 จังหวัด 76,453 ราย 94,555 แปลง เนื้อที่ 523,165 ไร่ พร้อมจัดทําแผนงาน/กิจกรรม เพื่อดําเนินการในพื้นที่ คทช. จาก 12 หน่วยงานภายใต้คณะอนุกรรมการส่งเสริมพัฒนาอาชีพและการตลาด ประจําปีงบประมาณ พ.ศ.2566 ทั้งเรื่องการส่งเสริม สนับสนุนการรวมกลุ่มตามความต้องการของราษฎร เพื่อการจัดตั้งสหกรณ์/กลุ่มเกษตรกร รวมทั้งในพื้นที่ที่มีการจัดตั้งสหกรณ์แล้ว จัดทําแผนการส่งเสริมและพัฒนาสหกรณ์ ในการดําเนินธุรกิจ เพื่อประโยชน์แก่สมาชิกในการประกอบอาชีพ และการดํารงชีวิตตามความต้องการของสมาชิกและชุมชนในพื้นที่ ให้การสนับสนุนเจ้าหน้าที่ปฏิบัติงานที่สหกรณ์ในระยะแรก รวมถึงอาคารอเนกประสงค์ และสนับสนุนการเข้าถึงแหล่งเงินทุน
อีกทั้งยังได้รับทราบข้อมูลการสํารวจแผนการส่งเสริมพัฒนาอาชีพและการตลาด ประจําปีงบประมาณ พ.ศ. 2567 – 2568 ผลการหารือข้อเสนอแนะเกี่ยวกับการบริหารจัดการขยะ จากคณะกรรมาธิการป้องกันและบรรเทาผลกระทบจากภัยธรรมชาติและสาธารณภัย รวมถึงได้ร่วมกันพิจารณาแนวทางการสรรหาผู้ทรงคุณวุฒิเพื่อดํารงตําแหน่งอนุกรรมการฯ ต่อไป
รัฐบาลไทย-ข่าวทำเนียบรัฐบาล-รมว.สุชาติ ส่งผู้ช่วยพรศักดิ์ เปิดงาน JOB EXPO KORAT 2023 เสิร์ฟตำแหน่งงานว่างกว่า 40,000 อัตรา
วันพุธที่ 28 มิถุนายน 2566
28/06/2566
รมว.สุชาติ ส่งผู้ช่วยพรศักดิ์ เปิดงาน JOB EXPO KORAT 2023 เสิร์ฟตําแหน่งงานว่างกว่า 40,000 อัตรา
วันที่ 28 มิถุนายน 2566 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายพรศักดิ์ เจริญประเสริฐ ผู้ช่วยรัฐมนตรีประจํานายกรัฐมนตรี ปฏิบัติหน้าที่ประจํากระทรวงแรงงาน ลงพื้นที่เปิดงาน JOB EXPO KORAT 2023
โดยมีนางสาวบุณยวีร์ ไขว้พันธุ์ รองอธิบดีกรมการจัดหางานกล่าวรายงาน และนายชรินทร์ ทองสุข รองผู้ว่าราชการจังหวัดนครราชสีมา ให้การต้อนรับท่ามกลางแขกผู้มีเกียรติและประชาชนผู้เข้าร่วมงานจํานวนมาก ณ ศูนย์การค้าเซ็นทรัลโคราช
นายพรศักดิ์ เจริญประเสริฐ ผู้ช่วยรัฐมนตรีประจํานายกรัฐมนตรี ปฏิบัติหน้าที่ประจํากระทรวงแรงงานเปิดเผยว่า ตนได้รับมอบหมายจากนายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่เปิดงาน JOB EXPO KORAT 2023 ที่จัดขึ้นระหว่างวันที่ 28 - 29 มิถุนายน 2566 ณ Korat Hall ชั้น 4 ศูนย์การค้าเซ็นทรัลโคราช เพื่อส่งเสริมให้ประชาชนมีอาชีพ มีงานทํา มีรายได้ สามารถเลี้ยงดูตนเองและครอบครัว รองรับความต้องการแรงงานในพื้นที่ ตามกรอบยุทธศาสตร์ชาติระยะ 20 ปี ที่มุ่งพลิกโฉมประเทศไทยสู่ “สังคมก้าวหน้า เศรษฐกิจมูลค่ายั่งยืน” โดยเร่งปรับโครงสร้างเศรษฐกิจภาคการผลิตสู่การขับเคลื่อนด้วยนวัตกรรมเพื่อการพัฒนาอย่างยั่งยืน ตลอดห่วงโซ่อุปทาน ให้ประเทศไทยเป็นประตูการค้าการลงทุน ด้วยการกระจายอุตสาหกรรมและระบบโลจิสติกส์ที่สําคัญไปสู่ภูมิภาค เพิ่มขีดความสามรถของแรงงานไทย โดยเป้าหมายหลักสําคัญหนึ่งคือ การพัฒนาคนสําหรับโลกยุคใหม่ ให้มีทักษะความรู้ มีคุณภาพ สอดคล้องกับความต้องการของตลาดแรงงาน
“ผมขอขอบคุณ ภาคีเครือข่ายทั้งภาครัฐภาคเอกชนที่ได้ร่วมแรงร่วมใจจัดงานวันนี้ขึ้นมา เพื่อดูแลแรงงานไทยไม่ว่าจะเป็น นักเรียน นักศึกษาจบใหม่ ผู้สูงอายุ ผู้พิการ เพื่อยกระดับคุณภาพชีวิตและพัฒนาทักษะแรงงาน ลงทุนพัฒนาทุนมนุษย์รองรับเศรษฐกิจใหม่ ตลอดจนดูแลระบบค่าจ้างและรายได้ สวัสดิการ สิทธิประโยชน์และความปลอดภัยในการทํางาน”นายพรศักดิ์กล่าว
นางสาวบุณยวีร์ ไขว้พันธุ์ รองอธิบดีกรมการจัดหางานกล่าวว่า กิจกรรมภายในงานมีการรับสมัครงานของนายจ้าง/สถานประกอบการชั้นนําในจังหวัดนครราชสีมาและจังหวัดใกล้เคียง ในรูปแบบ Onsite และ On line จํานวน 80 แห่ง ในภาคอุตสาหกรรมต่างๆ อาทิ อุตสาหกรรมการผลิต อุตสาหกรรมแปรรูปเกษตร อุตสาหกรรมเทคโนโลยีสูงในกลุ่มยานยนต์ เครื่องใช้ไฟฟ้าและอิเล็กทรอนิกส์ และอุตสาหกรรมในภาคบริการ เพื่อเปิดโอกาสให้ผู้ที่สนใจได้เลือกสมัครงานที่หลากหลายในทุกช่องทาง โดยมีตําแหน่งงานว่างกว่า 40,000 อัตรา รองรับผู้จบการศึกษาใหม่ ผู้ต้องการเปลี่ยนงาน ผู้สูงอายุ และผู้พิการ นอกจากนี้ยังมีการรับสมัครงานเพื่อไปทํางานต่างประเทศ อาทิ ญี่ปุ่น อิสราเอล ไต้หวัน จํานวน 2,000 อัตรา และมีกิจกรรมหลักที่น่าสนใจ ได้แก่ กิจกรรมเทิดพระเกียรติศาสตร์พระราชาตามหลักปรัชญาเศรษฐกิจพอเพียง บริการจัดหางานแก่ผู้พิการและผู้สูงอายุ การบริการนวดผ่อนคลายและนวดฝ่าเท้าเพื่อสุขภาพโดยสมาคมคนตาบอดนครราชสีมา และการสาธิตอาชีพอิสระจากภูมิปัญญาท้องถิ่นผู้สูงอายุ กิจกรรมนิทรรศการโลกอาชีพ การแสดงธุรกิจแฟรนไชส์และ Food Truck การจัดนิทรรศการและให้คําปรึกษาจากหน่วยงานในสังกัดกระทรวงแรงงาน เป็นต้น
ทั้งนี้ผู้สนใจเข้าร่วมงานสามารถลงทะเบียนสมัครงานล่วงหน้าที่เว็บไซต์ jobit.doe.go.th/jobexpokorat2023 และสอบถามรายละเอียดเพิ่มเติมได้ที่ สํานักงานจัดหางานจังหวัดนครราชสีมา หมายเลขโทรศัพท์ 0 4435 5265-7 หรือ 09 8728 5489 หรือ Facebook Fanpage สํานักงานจัดหางานจังหวัดนครราชสีมา
รัฐบาลไทย-ข่าวทำเนียบรัฐบาล- บีโอไอประชุมคณะอนุกรรมการร่วม (ไทย-ญี่ปุ่น) ครั้งที่ 11
วันพุธที่ 28 มิถุนายน 2566
บีโอไอประชุมคณะอนุกรรมการร่วม (ไทย-ญี่ปุ่น) ครั้งที่ 11
บีโอไอประชุมคณะอนุกรรมการร่วม (ไทย-ญี่ปุ่น) ครั้งที่ 11
บีโอไอประชุมคณะอนุกรรมการร่วม (ไทย-ญี่ปุ่น) ครั้งที่ 11
เมื่อเร็ว ๆ นี้ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือ บีโอไอ (ที่ 4 จากซ้าย) เป็นประธานการประชุมร่วมฝ่ายไทย และนายทาซากะ ทาคุโระ (Mr.Tasaka Takuro)อัครราชทูตฝ่ายเศรษฐกิจ สถานเอกอัครราชทูตญี่ปุ่นประจําประเทศไทย (ที่ 3 จากซ้าย) เป็นประธานการประชุมร่วมฝ่ายญี่ปุ่น ในการประชุมว่าด้วยการเสริมสร้างสภาพแวดล้อมทางธุรกิจไทย – ญี่ปุ่น ครั้งที่ 11 ภายใต้ความตกลง JTEPA พร้อมผู้แทนจากหน่วยงานราชการไทยและญี่ปุ่นเข้าร่วมประชุม เพื่อหารือแนวทางการปรับปรุงสภาพแวดล้อมทางธุรกิจให้แก่นักลงทุนทั้งสองประเทศ รวมถึงนโยบายส่งเสริมการลงทุน กฎหมายและระเบียบที่เกี่ยวข้องกับการลงทุน ซึ่งจะนําไปสู่การเสริมสร้างความสัมพันธ์ทางด้านเศรษฐกิจโดยเฉพาะด้านการลงทุนระหว่างกันต่อไป ณ โรงแรมเดอะแลนด์มาร์ค กรุงเทพฯ
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงบริเวณคอขวดถนนสาย นม.3032 จังหวัดนครราชสีมา เสร็จสมบูรณ์
วันพุธที่ 28 มิถุนายน 2566
กรมทางหลวงชนบท ปรับปรุงบริเวณคอขวดถนนสาย นม.3032 จังหวัดนครราชสีมา เสร็จสมบูรณ์
เพิ่มประสิทธิภาพในการเดินทางระหว่างตําบล ส่งเสริมการขนส่งผลผลิตทางเกษตร ประชาชนเดินทางได้อย่างปลอดภัยมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักอํานวยความปลอดภัย ดําเนินโครงการปรับปรุงบริเวณคอขวดถนนทางหลวงชนบทสาย นม.3032 แยก ทล.201 - บ้านคลองไผ่ อําเภอสีคิ้ว จังหวัดนครราชสีมา เสร็จสมบูรณ์ ถนนสายดังกล่าวมีปริมาณจราจรมากถึง 6,449 คัน/วัน เป็นเส้นทางขนส่ง และเข้าสู่ชุมชน ทั้งนี้ เพื่อเป็นการช่วยเพิ่มประสิทธิภาพในการเดินทางระหว่างตําบลคลองไผ่สู่ตําบลหนองน้ําใส พร้อมสนับสนุนขนส่งสินค้าทางเกษตรกรรมให้มีประสิทธิภาพมากยิ่งขึ้น รองรับการปริมาณจราจรในอนาคต รวมถึงช่วยป้องกันและลดการเกิดอุบัติเหตุในพื้นที่ ทช. ได้ทําการขยายไหล่ทาง 2 เมตร/ข้าง ปรับปรุงโครงสร้าง ชั้นทาง ด้วยวิธี Pavement In-Place Recycling และผิวทางแอสฟัลท์ติกคอนกรีตกว้าง 7 - 12 เมตร พร้อมติดตั้งอุปกรณ์อํานวยความปลอดภัย และไฟฟ้าแสงสว่างแบบกิ่งเดี่ยว บริเวณช่วง กม. ที่ 25+000 - 27+972 ระยะทาง 2.972 กิโลเมตร งบประมาณ 29.970 ล้านบาท
รัฐบาลไทย-ข่าวทำเนียบรัฐบาล-6 ช่องทางเผยแพร่ประชาสัมพันธ์ของกระทรวงอุตสาหกรรม
วันพุธที่ 28 มิถุนายน 2566
28/06/2566
6 ช่องทางเผยแพร่ประชาสัมพันธ์ของกระทรวงอุตสาหกรรม
6 ช่องทางเผยแพร่ประชาสัมพันธ์ของกระทรวงอุตสาหกรรม
ไม่อยากพลาดทุกข่าวความเคลื่อนไหว กดติดตามกันไว้ได้เลย
1. Facebook Fan Page: www.facebook.com/industryprmoi
2. Twitter: www.twitter.com//industryprmoi
3. Line Official Account: https://lin.ee/EMJgpnT
4. TikTok: https://www.tiktok.com/@industryprmind
5. Instagram: https://instagram.com/industryprmind
6. เว็บไซต์กระทรวงอุตสาหกรรม: www.industry.go.th
#กระทรวงอุตสาหกรรม
รัฐบาลไทย-ข่าวทำเนียบรัฐบาล-Price controlled goods and services remain unchanged in 2023
วันพุธที่ 28 มิถุนายน 2566
28/06/2566
Price controlled goods and services remain unchanged in 2023
Price controlled goods and services remain unchanged in 2023
June 27, 2023, Deputy Government Spokesperson Ratchada Thanadirek disclosed that a
notification of the Central Committee on the Prices of Goods and Services Prescribing Goods or
Services as Controlled Goods or Services, No. 13, B.E. 2565 will expire on June 30, 2023. The
cabinet in its weekly meeting, therefore, made an approval to Ministry of Commerce’s proposal
on prescription of 46 goods and 5 services as controlled goods or services for 2023 (B.E. 2566).
The list remains the same as in 2022. They are:
Category: paper and products - (1) corrugated cardboard, kraft paper; (2) printing and writing
paper
Category: transportation hardware - (3) motorcycle tire, automobile tire; (4) motorcycle, small
truck
Category: agriculture materials - (5) distillers dried grains (DDGs); (6) water pump; (7)
fertilizer; (8) pesticides or fungicides; (9) rice combine harvester; (10) tractor; (11) animal feed
and concentrated feed the category of petroleum products; (12) liquefied petroleum gas; (13)
fuel oil the category of medicine and medical supplies; (14) medicine; (15) medical supplies for
treatment the category of construction materials; (16) PVC pipe; (17) cement; (18) electrical
wire; (19) structural steel, flat steel, rebar; the category of important agricultural goods; (20)
paddy, rice; (21) wheat, barley; (22) corn; (23) species, rhizome, tapioca, and product; (24) oil
palm seed; (25) old coconut and product; (26) rubber, i.e. fresh latex, rubber cubes, rubber
scraps, thick latex, rubber sheet, rubber bar, rubber crepe
Category: consumer goods - (27) toilet paper, facial tissue; (28) shampoo; (29) detergent,
liquid detergent; (30) dishwashing product; (31) sanitary napkin; (32) diapers for a baby and an
adult; (33) soap, liquid soap
Category: food - (34) garlic; (35) egg; (36) durian; (37) powder milk, ready-to-consume milk
products in liquid, not including yogurt; (38) oils and fats obtained from plants and animals
(edible or inedible); (39) wheat flour; (40) mangosteen; (41) longan; (42) pig, pork; (43)
onion; (44) pre-cooked food packaged in sealed container; (45) food packaged in hermetically
sealed container
Miscellaneous - (46) student uniform
Category: services - (47) licensing right for publicizing copyright work relative to song for
commercial purpose; (48) trading service and/or product delivery service for online business;
(49) agricultural service; (50) treatment service, medical service and other services in relation
to therapy rendered by infirmary; (51) service of receiving payment at service point
รัฐบาลไทย-ข่าวทำเนียบรัฐบาล-ทส. ร่วมกับ ก.พ.ร. และสำนักงานตำรวจแห่งชาติ หารือแนวทางปฏิบัติเกี่ยวกับกฎหมายทรัพยากรธรรมชาติและสิ่งแวดล้อม ตามมาตรา 165 แห่ง พ.ร.บ. ตำรวจแห่งชาติ 2565
วันพุธที่ 28 มิถุนายน 2566
ทส. ร่วมกับ ก.พ.ร. และสํานักงานตํารวจแห่งชาติ หารือแนวทางปฏิบัติเกี่ยวกับกฎหมายทรัพยากรธรรมชาติและสิ่งแวดล้อม ตามมาตรา 165 แห่ง พ.ร.บ. ตํารวจแห่งชาติ 2565
ทส. ร่วมกับ ก.พ.ร. และสํานักงานตํารวจแห่งชาติ หารือแนวทางปฏิบัติเกี่ยวกับกฎหมายทรัพยากรธรรมชาติและสิ่งแวดล้อม ตามมาตรา 165 แห่ง พ.ร.บ. ตํารวจแห่งชาติ 2565
ทส. ร่วมกับ ก.พ.ร. และสํานักงานตํารวจแห่งชาติ หารือแนวทางปฏิบัติเกี่ยวกับกฎหมายทรัพยากรธรรมชาติและสิ่งแวดล้อม ตามมาตรา 165 แห่ง พ.ร.บ. ตํารวจแห่งชาติ 2565
วันที่ 27 มิถุนายน 2566 เวลา 14.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย นางชญานันท์ ภักดีจิตต์ รองปลัดกระทรวงฯ เข้าร่วมการประชุมหารือการดําเนินการตามมาตรา 165 แห่งพระราชบัญญัติตํารวจแห่งชาติ พ.ศ. 2565 ร่วมกับ เลขาธิการ ก.พ.ร. และผู้ช่วยผู้บัญชาการตํารวจแห่งชาติ โดยมี นายวิษณุ เครืองาม รองนายกรัฐมนตรี เป็นประธาน ณ ห้องประชุม 301 ตึกบัญชาการ 1 ทําเนียบรัฐบาล กรุงเทพมหานคร โดยมีหน่วยงานที่เกี่ยวข้อง ได้แก่ ผู้แทนกรมป่าไม้ กรมอุทยานแห่งชาติ สัตว์ป่า และพันธุ์พืช และกรมทรัพยากรทางทะเลและชายฝั่ง เข้าร่วมการประชุม เพื่อร่วมกันพิจารณาถึงการดําเนินการให้หน่วยงานที่รับผิดชอบปฏิบัติการตามกฎหมายเกี่ยวกับทรัพยากรธรรมชาติและสิ่งแวดล้อม รับผิดชอบในการป้องกันและปราบปราม การสืบสวน และการสอบสวนการกระทําความผิดเกี่ยวกับกฎหมายนั้น ๆ ทั้งหมดหรือบางส่วน ตามที่จะได้ตกลงกัน โดยคํานึงถึงประสิทธิภาพและการบูรณาการในการปฏิบัติหน้าที่ และการแบ่งเบาภารกิจของสํานักงานตํารวจแห่งชาติ ตามที่มาตรา 165 แห่งพระราชบัญญัติตํารวจแห่งชาติ พ.ศ. 2565 กําหนดให้ดําเนินการภายใน 2 ปี นับแต่วันที่พระราชบัญญัติมีผลบังคับใช้ และให้ ก.พ.ร. รายงานคณะรัฐมนตรีทราบทุก 3 เดือน
โดยเบื้องต้น ที่ประชุมได้ข้อสรุปให้ส่วนราชการในสังกัด ทส. ที่รับผิดชอบปฏิบัติการตามกฎหมายเกี่ยวกับทรัพยากรธรรมชาติและสิ่งแวดล้อม ดําเนินการร่วมกับสํานักงานตํารวจแห่งชาติในการปฏิบัติการภารกิจฉุกเฉิน เร่งด่วน หรือปฏิบัติงานในพื้นที่เสี่ยง และเห็นควรให้รายงานผลการประชุมหารือในครั้งนี้ ให้คณะรัฐมนตรีทราบต่อไป ทั้งนี้ กฎหมายเกี่ยวกับทรัพยากรธรรมชาติและสิ่งแวดล้อม ตามที่กําหนดในมาตรา 165 ได้แก่ กฎหมายว่าด้วยป่าไม้ กฎหมายว่าด้วยป่าสงวนแห่งชาติ กฎหมายว่าด้วยอุทยานแห่งชาติ กฎหมายว่าด้วยการสงวนและคุ้มครองสัตว์ป่า กฎหมายว่าด้วยการส่งเสริมการบริหารจัดการทรัพยากรทางทะเลและชายฝั่ง กฎหมายว่าด้วยการประมง กฎหมายว่าด้วยการส่งเสริมและรักษาคุณภาพสิ่งแวดล้อม กฎหมายว่าด้วยน้ําบาดาล กฎหมายว่าด้วยเลื่อยโซ่ยนต์ และกฎหมายเกี่ยวกับทรัพยากรธรรมชาติและสิ่งแวดล้อมอื่น โดยพระราชบัญญัติตํารวจแห่งชาติ พ.ศ. 2565 มีผลบังคับใช้เมื่อวันที่ 17 ตุลาคม 2565
รัฐบาลไทย-ข่าวทำเนียบรัฐบาล-กระทรวงเกษตรฯ นำสินค้าที่มีศักยภาพในการส่งออก มาจัดแสดงและปรุงสดให้ผู้ประกอบการภาคเอกชนได้เลือกชมและชิม
วันอังคารที่ 27 มิถุนายน 2566
กระทรวงเกษตรฯ นําสินค้าที่มีศักยภาพในการส่งออก มาจัดแสดงและปรุงสดให้ผู้ประกอบการภาคเอกชนได้เลือกชมและชิม
กระทรวงเกษตรฯ นําสินค้าที่มีศักยภาพในการส่งออก มาจัดแสดงและปรุงสดให้ผู้ประกอบการภาคเอกชนได้เลือกชมและชิม หวังสร้างความมั่นใจ และขยายช่องทางการตลาด เพิ่มโอกาสทางธุรกิจ และสร้างประโยชน์ให้กับเกษตรกร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการจัดกิจกรรม “การส่งเสริมการซื้อขายสินค้าเกษตร ตลาดนําการผลิต” โดยมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายสมเกียรติ กอไพศาล ประธานคณะทํางานรัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ ผู้บริหารทุกหน่วยงานในสังกัด และภาคเอกชนของทั้งสองประเทศ เข้าร่วม ณ กระทรวงเกษตรและสหกรณ์ ซึ่งการจัดงานดังกล่าว เป็นการขับเคลื่อนนโยบายสําคัญของกระทรวงเกษตรฯ ตามนโยบายตลาดนําการผลิต โดยมุ่งเน้นการขยายตลาดสินค้าเกษตรไปสู่ตลาดต่างประเทศให้มากยิ่งขึ้น
สําหรับกิจกรรมภายในงาน มีการจัดแสดงสินค้าที่มีศักยภาพที่สามารถส่งออกไปตลาดต่างประเทศได้ โดยกรมประมงได้นําสินค้าจากภาคเอกชนของไทยมาจัดแสดงและเลือกชิม ได้แก่ ปลาสวยงาม (ปลากัด) กุ้งก้ามกรามเผา กุ้งก้ามกรามสด ปลากะพงขาวสดขนาดต่าง ๆ ทั้งปลายักษ์และปลาจาน เมนูจากผลิตภัณฑ์ปลานิลแล่แช่แข็ง กุ้งขาวต้ม สินค้าจากเนื้อจระเข้ ทั้งจระเข้ย่างจิ้มแจ่ว จระเข้ปิ้งย่าง และซุปจระเข้ตุ๋นยาจีน อีกทั้งยังมีตัวอย่างเนื้อแช่แข็ง เนื้ออบแห้ง+สมุนไพรจีน เลือดจระเข้แคปซูล และกระดูกจระเข้สกัดแคปซูล มาโชว์ภายในงานด้วย
ในส่วนของกรมปศุสัตว์ ได้นําสินค้าที่มีศักยภาพมาจัดแสดง ได้แก่ รังนก (ขาว) น้ําผึ้ง ชิ้นส่วนเป็ดและเครื่องในเป็ด เนื้อโคขุนคุณภาพสูง สินค้าไก่ รวมถึงนมอัดเม็ดรสทุเรียน และทุเรียนอัดเม็ด ของสหกรณ์โคนมห้วยสัตว์ใหญ่
นอกจากนี้ กรมส่งเสริมการเกษตรได้นําผลไม้ที่มีศักยภาพที่ต้องการขยายตลาด ได้แก่ ทุเรียนพันธุ์หมอนทอง กระท้อนพันธุ์ปุยฝ้าย มังคุด มะพร้าวน้ําหอม เงาะพันธุ์โรงเรียน ส้มโอพันธุ์ขาวน้ําผึ้ง ลําไยพันธุ์อีดอ กล้วยหอมทอง ชมพู่พันธุ์ทับทิมจันทร์ ฝรั่งพันธุ์กิมจู อินทผลัม สละพันธุ์เนินวง พันธุ์สุมาลี และเสาวรส พันธุ์ไทนุง
“กระทรวงเกษตรฯ หวังเป็นอย่างยิ่งว่าการจับคู่ธุรกิจ (Business Matching) รวมถึงมีการซื้อขายสินค้าเกษตรเพิ่มขึ้น จะเป็นการช่วยเหลือเกษตรกรในช่วงที่สินค้าเกษตรล้นตลาด ราคาตกต่ํา และยังเป็นการเพิ่มโอกาสทางธุรกิจให้กับทั้งสองประเทศ ซึ่งสิ่งสําคัญที่สุดจะเป็นการสร้างประโยชน์ให้กับเกษตรกรให้มีตลาดที่แน่นอน ผลิตสินค้าตรงตามความต้องการของตลาด สร้างเงิน เพิ่มรายได้ และมีชีวิตความเป็นอยู่ที่ดีขึ้นต่อไปในอนาคต”
รัฐบาลไทย-ข่าวทำเนียบรัฐบาล-บสย. – KODIT เกาหลี เร่งยกระดับ ESG แพลตฟอร์มค้ำประกัน หนุนธุรกิจ SMEs เติบโตยั่งยืน
วันพุธที่ 28 มิถุนายน 2566
28/06/2566
บสย. – KODIT เกาหลี เร่งยกระดับ ESG แพลตฟอร์มค้ําประกัน หนุนธุรกิจ SMEs เติบโตยั่งยืน
บสย. เป็นเจ้าภาพการประชุม “Working Level Council” (WLC) ครั้งที่ 17 ประจําปี 2566 ร่วมกับสถาบัน Korea Credit Guarantee Fund (KODIT) สาธารณรัฐเกาหลี พร้อมเร่งยกระดับ ESG แพลตฟอร์มค้ําประกันสินเชื่อ สนับสนุนธุรกิจ SMEs เติบโตยั่งยืน
บรรษัทประกันสินเชื่ออุตสาหกรรมขนาดย่อม (บสย.) เป็นเจ้าภาพการประชุม “Working Level Council” (WLC) ครั้งที่ 17 ประจําปี 2566 ร่วมกับสถาบัน Korea Credit Guarantee Fund (KODIT) สาธารณรัฐเกาหลี พร้อมเร่งยกระดับ ESG แพลตฟอร์มค้ําประกันสินเชื่อ สนับสนุนธุรกิจ SMEs เติบโตยั่งยืน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ต้อนรับคณะผู้แทนจากสถาบัน Korea Credit Guarantee Fund (KODIT) สาธารณรัฐเกาหลี นําโดย Ms. Cho Hyun Young, Director General Financial Service Platform Department พร้อมเป็นประธานกล่าวเปิดประชุม “Working Level Council” (WLC) ครั้งที่ 17 ประจําปี 2566 โดยมีคณะผู้บริหารระดับสูง บสย. ได้แก่ นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการ นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ นายวุฒิพันธ์ ปริดิพันธ์ ผู้บริหารสายงานปฏิบัติการ ร่วมให้การต้อนรับ
การประชุม WLC ครั้งที่ 17 มีวัตถุประสงค์ เพื่อแลกเปลี่ยนความรู้และประสบการณ์ด้านการค้ําประกันสินเชื่อระหว่าง บสย. และ KODIT นับตั้งแต่เกิดสถานการณ์โควิด-19 มาตรการต่าง ๆ ที่ผลักดันเพื่อให้ความช่วยเหลือผู้ประกอบการ SMEs รวมถึงแนวทางการพัฒนาแพลตฟอร์มการค้ําประกันสินเชื่อ ESG (Environment, Social และ Governance) ที่สอดรับกับเทรนด์ธุรกิจโลก ภาวะเศรษฐกิจ และบริบทการค้าโลกที่เปลี่ยนไป ได้แก่
1. ด้านผลดําเนินงานภาพรวม ระหว่าง บสย. และ KODIT สาธารณรัฐเกาหลี
2. ด้านมาตรการช่วยหลือผู้ประกอบการ SMEs ที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (COVID-19)
3. ด้านการแลกเปลี่ยนองค์ความรู้ โดย บสย. ได้นําเสนอแพลตฟอร์ม ดําเนินการด้านการบริหารจัดการหนี้ สําหรับลูกหนี้ บสย.
4. ด้านการพัฒนาแพลตฟอร์มช่วยผู้ประกอบการ SMEs ภายใต้โครงการค้ําประกันสินเชื่อเพื่อสนับสนุนธุรกิจที่มีแนวคิดการพัฒนาองค์กรอย่างยั่งยืน หรือ ESG โดย บสย. และ KODIT พร้อมมุ่งพัฒนาแพลตฟอร์มค้ําประกันสินเชื่อเพื่อสนับสนุนธุรกิจที่มีแนวคิดการพัฒนาองค์กรที่ให้ความสําคัญด้าน ESG
ในโอกาสนี้ บสย. ได้นําคณะผู้แทน KODIT สาธารณรัฐเกาหลี ศึกษาดูงานกับกลุ่มศูนย์ฝึกอาชีพชุมชนตําบลบ้านโพธิ์ จังหวัดพระนครศรีอยุธยา พร้อมเข้าเยี่ยมชมกิจกรรมชมการสาธิตการทําสาแหรกจากหวายเทียม การสานขันโตก การพับกุหลาบจากใบเตย โดยคณะผู้แทน KODIT สาธารณรัฐเกาหลี ได้ให้ความสนใจการจําหน่ายผลิตภัณฑ์ชุมชนเป็นอย่างดี ในโอกาสนี้ได้นําคณะผู้แทนเยี่ยมชม วัดไชยวัฒนาราม ซึ่งเป็นสถานที่สําคัญทางประวัติศาสตร์ ในชุดแต่งกายด้วยผ้าไทย และเข้าชมวัดพระศรีรัตนศาสดาราม วัดโพธิ์ รวมถึงบรรยากาศกรุงเทพฯยามค่ําคืน โดยการประชุมและการศึกษาดูงาน จัดขึ้นระหว่างวันที่ 18-24 มิถุนายน 2566 ณ สํานักงานใหญ่ บสย. กรุงเทพมหานคร และ จังหวัดพระนครศรีอยุธยา
รัฐบาลไทย-ข่าวทำเนียบรัฐบาล-เตือนผู้สมัครสอบ ธ.ก.ส. ระวัง !! มิจฉาชีพแอบอ้างหลอกเงินแลกเข้าทำงาน
วันพุธที่ 28 มิถุนายน 2566
28/06/2566
เตือนผู้สมัครสอบ ธ.ก.ส. ระวัง !! มิจฉาชีพแอบอ้างหลอกเงินแลกเข้าทํางาน
ธ.ก.ส. แจ้งเตือนผู้สมัครสอบเพื่อเป็นพนักงาน ปี 2566 อย่าหลงเชื่อมิจฉาชีพแอบอ้างเป็นผู้มีอํานาจหรือมีความสามารถฝากเข้าทํางาน ธ.ก.ส. ได้ ธ.ก.ส. ยืนยันไม่มีส่วนเกี่ยวข้อง และพร้อมดําเนินการเอาผิดตามขั้นตอนทางกฎหมายกับผู้ที่หลอกลวงต่อไป
ธ.ก.ส. แจ้งเตือนผู้สมัครสอบเพื่อเป็นพนักงาน ปี 2566 ทุกท่าน อย่าหลงเชื่อมิจฉาชีพแอบอ้างเป็นผู้มีอํานาจหรือมีความสามารถฝากเข้าทํางาน ธ.ก.ส. ได้ และมีการเรียกรับผลประโยชน์ตอบแทนทั้งทางตรงและทางอ้อม ธ.ก.ส. ยืนยันไม่มีส่วนเกี่ยวข้อง และพร้อมดําเนินการเอาผิดตามขั้นตอนทางกฎหมายกับผู้ที่หลอกลวงต่อไป
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้มีการเปิดรับสมัครบุคคลภายนอก เพื่อเป็นพนักงานปฏิบัติงานประจําสาขาและสํานักงาน ธ.ก.ส. จังหวัดทั่วประเทศ ปีบัญชี 2566 และมีผู้สนใจเข้าสมัครเป็นจํานวนมาก ซึ่งต่อมาพบว่า มีผู้แอบอ้างว่า สามารถให้ความช่วยเหลือให้สามารถเข้าทํางานกับ ธ.ก.ส. ได้ และมีการเรียกรับผลประโยชน์ตอบแทนทั้งทางตรงและทางอ้อม รวมถึงการติวและการขายข้อสอบ ทําให้มีผู้สมัครบางคนหลงเชื่อและสูญเสียเงินให้แก่บุคคลดังกล่าว จึงขอเรียนว่า ในการสอบคัดเลือกดังกล่าว ธ.ก.ส. ไม่มีวิธีการอื่นใด นอกเหนือจากการใช้ความรู้ ความสามารถของผู้สมัครในการสอบตามเกณฑ์ที่ประกาศเท่านั้น ขอให้ผู้สมัครทุกท่านอย่างหลงเชื่อบุคคลผู้มีพฤติการณ์ดังกล่าว
ทั้งนี้ สามารถติดตามข้อมูลและข่าวสารที่ถูกต้องได้ผ่านช่องทางการสื่อสารหลักของธนาคาร ได้แก่ เว็บไซต์ www.baac.or.th Facebook Page “ธกส BAAC Thailand” “ธกส บริการด้วยใจ” และ LINE Official Account : @baacfamily เนื่องด้วยปัจจุบันมิจฉาชีพมีรูปแบบการหลอกลวงที่หลากหลาย ดังนั้น หากไม่แน่ใจโปรดติดต่อโดยตรงที่ธนาคาร หรือสอบถามรายละเอียดเพิ่มเติมได้ที่ 02 555 0555 *3 ได้ตลอด 24 ชั่วโมง ซึ่งธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสำนักนายกรัฐมนตรีครบรอบปีที่ 91
วันพุธที่ 28 มิถุนายน 2566
28/06/2566
นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสํานักนายกรัฐมนตรีครบรอบปีที่ 91
นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสํานักนายกรัฐมนตรีครบรอบปีที่ 91
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (28 มิถุนายน 2566) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเจริญพระพุทธมนต์เนื่องในโอกาสวันคล้ายวันสถาปนาสํานักนายกรัฐมนตรี ครบรอบปีที่ 91 วันที่ 28 มิถุนายน 2566 โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เลขาธิการนายกรัฐมนตรี ที่ปรึกษานายกรัฐมนตรี ข้าราชการการเมืองในสังกัดสํานักนายกรัฐมนตรี ปลัดกระทรวง หัวหน้าส่วนราชการ รัฐวิสาหกิจ และองค์การมหาชนในสังกัดสํานักนายกรัฐมนตรีทุกหน่วยงาน ตลอดจนข้าราชการและเจ้าหน้าที่ที่เกี่ยวข้อง เข้าร่วมในพิธี
โอกาสนี้ นายกรัฐมนตรีจุดธูปเทียนบูชาพระรัตนตรัยและถวายตาลปัตรแด่พระสงฆ์ จํานวน 10 รูป เจ้าหน้าที่อาราธนาศีล พระสงฆ์ให้ศีล นายกรัฐมนตรีจุดเทียนน้ํามนต์ พระสงฆ์เจริญพระพุทธมนต์ จากนั้น นายกรัฐมนตรี รัฐมนตรี และตัวแทนผู้บริหารในสังกัดสํานักนายกรัฐมนตรี ถวายเครื่องไทยธรรมและปิ่นโต นายกรัฐมนตรีถวายผ้าไตร จํานวน 10 ไตร พระสงฆ์สวดอนุโมทนา นายกรัฐมนตรีกรวดน้ํา ต่อจากนั้น สมเด็จพระพุฒาจารย์ เจ้าอาวาสวัดไตรมิตรวิทยารามวรวิหาร
ประธานสงฆ์ ประพรมน้ําพระพุทธมนต์แก่ผู้เข้าร่วมพิธีเพื่อความเป็นสิริมงคล เป็นอันเสร็จพิธี
รัฐบาลไทย-ข่าวทำเนียบรัฐบาล-เตรียม MOU ด้านวัฒนธรรมอีก 3 ฉบับ ขับเคลื่อนการทำงานด้านวัฒนธรรมกับทุกภาคส่วน
วันพุธที่ 28 มิถุนายน 2566
เตรียม MOU ด้านวัฒนธรรมอีก 3 ฉบับ ขับเคลื่อนการทํางานด้านวัฒนธรรมกับทุกภาคส่วน
.....
ปัจจุบัน “วัฒนธรรม” เป็นอีกหนึ่งกลไกสําคัญ ที่ช่วยขับเคลื่อนเศรษฐกิจของประเทศ และเพื่อให้งานด้านวัฒนธรรมของไทยพัฒนาไปได้อย่างต่อเนื่องนั้น
.
กระทรวงวัฒนธรรม จึงจัดการประชุมคณะทํางานขับเคลื่อนการดําเนินงานภายใต้ข้อตกลงความร่วมมือ (MOU) ระหว่าง วธ. กับหน่วยงานต่าง ๆ โดยจะเพิ่มเติม MOU อีก 3 ฉบับ คือ
.
• ความร่วมมือว่าด้วยการขับเคลื่อนการท่องเที่ยวชุมชนและเศรษฐกิจฐานราก
• ความร่วมมือด้านภาพยนตร์ระหว่างทบวงกิจการภาพยนตร์แห่งสาธารณรัฐประชาชนจีนและกระทรวงวัฒนธรรมแห่งราชอาณาจักรไทย
• ความร่วมมือทางการท่องเที่ยว
.
ทั้งนี้ ตั้งแต่ 1 ต.ค. 63 ถึงปัจจุบัน วธ. ได้ดําเนินการ MOU กับหน่วยงานต่าง ๆ ทั้งภาครัฐ ภาคเอกชนแล้ว 18 ฉบับ
.
ประโยชน์ที่จะได้รับจากการ MOU คือ การพัฒนาเศรษฐกิจของประเทศ การประชาสัมพันธ์ประเพณีและวิถีชีวิตที่เป็นอัตลักษณ์ในท้องถิ่นต่าง ๆ ให้เป็นที่รู้จักในวงกว้าง ซึ่งจะส่งผลต่อการสร้างงาน สร้างรายได้ให้ชุมชน
.
อ่านเพิ่มเติม คลิกhttps://www.thaigov.go.th/news/contents/details/69552
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดเกษตรฯ หารือการจัดทำโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจำปีงบประมาณ พ.ศ. 2568
วันพุธที่ 28 มิถุนายน 2566
ปลัดเกษตรฯ หารือการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ. 2568
ปลัดเกษตรฯ หารือการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ. 2568 มุ่งเน้นการส่งออกและนําสินค้าที่มีศักยภาพไปประชาสัมพันธ์ทั้งในและต่างประเทศเพิ่มมากขึ้น
นายประยูร อินสกุล ปลัดกระทรวงเกษตรและสหกรณ์ เป็นประธานการประชุมการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ. 2568 ของกระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ และผ่านระบบ Zoom Meeting โดยได้มีการพิจารณา 1) โครงการสําคัญต่อเนื่อง ตั้งแต่ปีงบประมาณ 2565 - 2567 ภายใต้แผนแม่บทฯ ประเด็นการเกษตร 2) ข้อเสนอโครงการ ภายใต้แผนแม่บทฯ ประเด็นการเกษตร และ 3) ข้อเสนอโครงการ ภายใต้แผนแม่บทฯ ประเด็นอื่นที่เกี่ยวข้องกับกระทรวงเกษตรและสหกรณ์
ทั้งนี้ กระทรวงเกษตรและสหกรณ์ได้มุ่งเน้นการขับเคลื่อนการดําเนินงานในเรื่องการส่งเสริมด้านการส่งออกสินค้าเกษตรให้เพิ่มมากขึ้น โดยมอบหมายให้หน่วยงานด้านการผลิต ทั้งกรมส่งเสริมการเกษตร กรมการข้าว กรมประมง และกรมปศุสัตว์ ดําเนินโครงการที่จะสามารถนําสินค้าของไทยไปประชาสัมพันธ์ทั้งในและต่างประเทศให้เพิ่มมากขึ้น พร้อมมอบหมายหน่วยงานสนับสนุน อาทิ สํานักงานมาตรฐานสินค้าเกษตรและอาหารแห่งชาติ กรมวิชาการเกษตร กรมส่งเสริมสหกรณ์ และองค์การตลาดเพื่อเกษตรกร (อ.ต.ก.) จัดทําโครงการที่จะสนับสนุนหรือเป็นโครงการที่ดําเนินการควบคู่กันเพื่อส่งเสริมด้านการประชาสัมพันธ์สินค้าเกษตรต่อไป
นอกจากนี้ ที่ประชุมยังได้มีการหารือถึงสินค้าเกษตรที่ต้องการให้ปลูกเพื่อทดแทนการนําเข้า ได้แก่ มันฝรั่ง มันสําปะหลัง ข้าวสาลี ถั่วเหลือง กาแฟ และยูคาลิปตัส อีกทั้งยังมุ่งผลักดันการส่งออกสินค้าเกษตรที่มีศักยภาพ อาทิ อินทผลัม สละ เสาวรส ส้มโอ เนื้อเป็ด และปลานิล เป็นต้น โดยมอบหมายหน่วยงานที่เกี่ยวข้อง ดําเนินการในเรื่องหลักเกณฑ์และใบอนุญาตการส่งออกให้ถูกต้อง
ทั้งนี้ กระทรวงเกษตรฯ พร้อมที่จะขับเคลื่อนการดําเนินงานตามนโยบาย โดยเน้นย้ําโครงการของปี 2567 ที่ได้มีการนําเสนอสํานักงานสภาพัฒนาการเศรษฐกิจและสังคมแห่งชาติ (สศช.) ไปแล้วนั้น ให้หน่วยงานเตรียมดําเนินการหรืออาจจะต้องมีการนํามาปรับปรุงแก้ไขเพิ่มเติม และสําหรับปี 2568 ให้ปรับเปลี่ยนงบประมาณตามเศรษฐกิจและสังคม โดยมีเป้าหมายในการลดต้นทุนการผลิตและเพิ่มรายได้แก่เกษตรกร
รัฐบาลไทย-ข่าวทำเนียบรัฐบาล-รฟท. แจ้งความเอาผิดกลุ่มเยาวชน ที่รวมกลุ่มกันขว้างก้อนหิน ใส่ขบวนรถไฟ  372 ปราจีนบุรี - กรุงเทพ (สายตะวันออก)
วันพุธที่ 28 มิถุนายน 2566
รฟท. แจ้งความเอาผิดกลุ่มเยาวชน ที่รวมกลุ่มกันขว้างก้อนหิน ใส่ขบวนรถไฟ  372 ปราจีนบุรี - กรุงเทพ (สายตะวันออก)
จนก่อให้เกิดความอันตราย และเข้าข่ายทําลายทรัพย์สินของทางราชการ
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม เปิดเผยว่า ช่วงเช้าวันที่ 27 มิ.ย. 66 รฟท. ได้รับรายงานเหตุบริเวณริมทางรถไฟ ใกล้ที่หยุดรถสุขุมวิท 71 พบกลุ่มเด็กและเยาวชน ได้รวมตัวกัน ขว้างก้อนหินใส่ขบวนรถไฟ ขบวนรถธรรมดาที่ 372 ปราจีนบุรี - กรุงเทพ (สายตะวันออก) ระหว่างทําขบวนถึงบริเวณชุมชนเพชรพระราม ก่อนถึงที่หยุดรถสุขุมวิท 71 สะพานข้ามคลองแสนแสบ ช่วงระหว่างสถานีหัวหมาก - คลองตัน
ทั้งนี้ นายสถานีคลองตัน จึงได้รีบแจ้งเจ้าหน้าที่ตํารวจในพื้นที่เข้ามาดูแล แต่เมื่อมาถึงกลุ่มเยาวชนได้หลบหนีเข้าไปในชุมชนเพชรพระราม ทําให้ไม่สามารถตรวจสอบได้ แต่อย่างไรก็ตามในครั้งนี้มีพลเมืองดีถ่ายคลิปไว้เป็นหลักฐานได้ ซึ่ง รฟท. จะร่วมประสานข้อมูลเพื่อเร่งสืบสวนต่อไป เพราะการกระทําดังกล่าว เข้าข่ายการทําลายทรัพย์สินของทางราชการ และก่อให้เกิดอันตรายระหว่างการเดินรถ อาจส่งผลต่อชีวิตและทรัพย์สินของประชาชนผู้ใช้บริการ และเจ้าหน้าที่รฟท. ได้
นายเอกรัชกล่าวต่อว่า ในเบื้องต้น พบว่ากลุ่มเด็กและเยาวชน ได้ชอบรวมกลุ่มมานั่งเล่นริมทางรถไฟ และมักมีการขว้างก้อนหินใส่ขบวนรถไฟด้วยความคึกคะนองเป็นประจํา เฉลี่ย 2 เดือน ต่อ 1 ครั้ง โดยไม่ทราบเหตุผลของการขว้าง แต่ส่วนใหญ่จะเกิดในช่วงที่ขบวนรถไฟมีการเปิดหวูดสัญญาณ แจ้งเตือนประชาชนเด็กและเยาวชนที่อยู่ริมทางรถไฟ ป้องกันไม่ให้เกิดอันตรายระหว่างที่ขบวนรถไฟวิ่งผ่าน
อย่างไรก็ตาม เพื่อเป็นการเพิ่มความปลอดภัยในการให้บริการรถไฟแก่ผู้โดยสาร และป้องกันไม่ให้เกิดเหตุการณ์ดังกล่าวขึ้นอีกในอนาคต ทางนายสถานีรถไฟคลองตัน จึงได้เข้าแจ้งความร้องทุกข์ที่สถานีตํารวจมักกะสัน เพื่อให้ดําเนินคดีต่อผู้กระทําผิดอย่างเด็ดขาด รวมถึงผู้ปกครองยังอาจต้องร่วมรับโทษด้วย เนื่องจากการกระทําดังกล่าว มีหลักฐานเป็นคลิปวิดีโอที่เห็นใบหน้าผู้กระทําชัดเจน และยังเป็นพฤติกรรมที่ก่อให้เกิดอันตรายต่อขบวนรถไฟ และอาจสร้างความเสียหายต่อชีวิตทรัพย์สินในอนาคตได้ พร้อมกันนี้ ยังได้ประสานไปยังสถานีตํารวจมักกะสัน เพื่อขอกําลังให้เข้ามาช่วยดูแลพื้นที่ดังกล่าวเพิ่มเติมในช่วงรถไฟผ่านด้วย
นอกจากนี้รฟท. ยังขอความร่วมมือประชาชนที่อยู่ในพื้นที่ใกล้เคียง 2 ข้างทางรถไฟ ช่วยสอดส่องดูแล หากพบเหตุการณ์ผิดปกติ หรือพบบุคคลที่มีพฤติกรรม อาจก่อให้เกิดอันตรายต่อรถไฟ สามารถแจ้งมาได้ที่ศูนย์บริการลูกค้าสัมพันธ์ หมายเลขโทรศัพท์ 1690 หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รมว.ดีอีเอส ติดตามความคืบหน้าการพัฒนาแพลตฟอร์มข้อมูลอัจฉริยะ Travel Link
วันพุธที่ 28 มิถุนายน 2566
รมว.ดีอีเอส ติดตามความคืบหน้าการพัฒนาแพลตฟอร์มข้อมูลอัจฉริยะ Travel Link
รมว.ดีอีเอส ติดตามความคืบหน้าการพัฒนาแพลตฟอร์มข้อมูลอัจฉริยะ Travel Link
วันนี้ (28 มิถุนายน 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ติดตามความคืบหน้าและผลสําเร็จการพัฒนาแพลตฟอร์มข้อมูลอัจฉริยะ "Travel Link: เชื่อม (ข้อมูล) ท่องเที่ยวให้ถึงกัน" โดย สถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi) หรือ สถาบันข้อมูลขนาดใหญ่ (องค์การมหาชน) (BDI) ร่วมมือกับ กระทรวงการท่องเที่ยวและกีฬา เพื่อขับเคลื่อนอุตสาหกรรมการท่องเที่ยวของประเทศไทย
ปัจจุบันมีการเชื่อมโยงความร่วมมือจากไปแล้วกว่า 20 หน่วยงาน มีชุดข้อมูลอ้างอิงมากกว่า 100 ชุด และมีข้อมูลแหล่งท่องเที่ยวไทยมากกว่า 14,000 แหล่ง พร้อมขยายผลสู่การบริการด้านข้อมูลขนาดใหญ่ เพื่อเพิ่มมูลค่าการท่องเที่ยวไทย โดยมี รศ.ดร.ธีรณี อจลากุล ผู้อํานวยการสถาบันข้อมูลขนาดใหญ่ (องค์การมหาชน) หรือ BDI พร้อมด้วย นายอนุกูล จันทร์จรัส ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงการท่องเที่ยวและกีฬา และ นายภูมิกิตติ์ รักแต่งาม ประธานที่ปรึกษาสมาคมธุรกิจการท่องเที่ยวจังหวัดภูเก็ต ร่วมให้การต้อนรับ ณ ห้องประชุมชัชชล ตึก depa ชั้น 7
________________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนความร่วมมือภาครัฐ-เอกชน จัดงานด้านพลังงานและสิ่งแวดล้อมระดับภูมิภาค “ASEAN Sustainable Energy Week 2023” ขับเคลื่อน เปลี่ยนผ่านสู่พลังงานสะอาด
วันพุธที่ 28 มิถุนายน 2566
28/06/2566
โฆษกรัฐบาลเผย นายกฯ สนับสนุนความร่วมมือภาครัฐ-เอกชน จัดงานด้านพลังงานและสิ่งแวดล้อมระดับภูมิภาค “ASEAN Sustainable Energy Week 2023” ขับเคลื่อน เปลี่ยนผ่านสู่พลังงานสะอาด
โฆษกรัฐบาลเผย นายกฯ สนับสนุนความร่วมมือภาครัฐ-เอกชน จัดงานด้านพลังงานและสิ่งแวดล้อมระดับภูมิภาค “ASEAN Sustainable Energy Week 2023” ขับเคลื่อน เปลี่ยนผ่านสู่พลังงานสะอาด สนับสนุนประเทศสู่ศูนย์กลางยานยนต์ไฟฟ้าของภูมิภาค
วันนี้ (28 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อความร่วมมือระหว่างภาครัฐและภาคเอกชน ขานรับตามนโยบายของรัฐบาลในการขับเคลื่อนสังคมไทยสู่การใช้พลังงานสะอาด ร่วมกันจัดงาน ASEAN Sustainable Energy Week 2023 (ASEW) งานแสดงเทคโนโลยีระดับภูมิภาค ด้านพลังงานและสิ่งแวดล้อม และความร่วมมือในการยกระดับอุตสาหกรรมยานยนต์ไฟฟ้าในประเทศไทยด้วยการวิจัยและพัฒนาเทคโนโลยี ขับเคลื่อนไปสู่การเป็นศูนย์กลางการผลิตในภูมิภาคอาเซียน
โฆษกประจําสํานักนายกรัฐมนตรี กล่าวว่า งาน ASEW จัดขึ้นต่อเนื่องมาเป็นปีที่ 33 โดยความร่วมมือระหว่างหน่วยงานที่เกี่ยวข้อง ทั้งภาครัฐและภาคเอกชน โดยในปีนี้ จะจัดขึ้นระหว่างวันที่ 30 สิงหาคม - 1 กันยายน 2566 ณ ศูนย์การประชุมแห่งชาติสิริกิติ์ กรุงเทพฯ ภายใต้แนวคิด การขับเคลื่อนการเปลี่ยนผ่านพลังงานสะอาดสู่เป้าหมายความเป็นกลางทางคาร์บอน (Powering the Clean Energy Transition Toward Carbon Neutrality Goal) โดยมีเป้าหมายในการเป็นเวทีระดับนานาชาติเชื่อมโอกาสให้ผู้ประกอบการและประชาชนที่สนใจ รวมถึงผู้เชี่ยวชาญทางเทคโนโลยีด้านพลังงานจากหลากหลายประเทศมาแลกเปลี่ยนองค์ความรู้ เพื่อร่วมกันพัฒนาและเปลี่ยนผ่านสู่ยุคพลังงานสะอาด สร้างความยั่งยืน และเพิ่มโอกาสให้กับประเทศไทยในอนาคต โดย ASEW 2023 ถือเป็นงานแสดงสินค้าและการประชุมระดับนานาชาติที่ครอบคลุมมากที่สุดในภูมิภาค ทั้งด้านพลังงานทดแทน การจัดการพลังงานอย่างมีประสิทธิภาพ สิ่งแวดล้อม และเทคโนโลยียานยนต์ไฟฟ้า
โฆษกประจําสํานักนายกรัฐมนตรี กล่าวเพิ่มเติมถึงความร่วมมือระหว่างสํานักงานพัฒนาวิทยาศาสตร์และเทคโนโลยีแห่งชาติ (สวทช.) กับหน่วยงานพันธมิตร ในการวิจัยและพัฒนาเทคโนโลยี “แพลตฟอร์มแพ็กแบตเตอรี่มาตรฐานแบบสับเปลี่ยน สําหรับมอเตอร์ไซค์ไฟฟ้า” เพื่อสร้างมาตรฐานของแพ็กแบตเตอรี่และสถานีชาร์จ ถือเป็นส่วนหนึ่งในการยกระดับอุตสาหกรรมยานยนต์ไฟฟ้าของไทย ขับเคลื่อนสู่การเป็นศูนย์กลางการผลิตในภูมิภาคอาเซียนต่อไป
“นายกรัฐมนตรีขอบคุณการบูรณาการความร่วมมืออย่างแข็งขันระหว่างภาครัฐและภาคเอกชน ความท้าทายเรื่องพลังงาน และสิ่งแวดล้อมไม่ใช่เรื่องไกลตัว ทุกคนได้รับผลกระทบ และไม่สามารถแก้ไขด้วยคน คน เดียว หรือกลุ่มเดียว ประเทศเดียวได้ แต่จะแก้ไขให้ดีขึ้นได้ความร่วมมือร่วมใจกัน ทั้งนี้ นายกรัฐมนตรีเชื่อว่ายังมีโอกาส และช่องว่าง ที่ศักยภาพของไทยสามารถเติมเต็มเกี่ยวกับอุตสาหกรรมยานยนต์ไฟฟ้าได้อีกมาก ซึ่งจะช่วยไทยเป็นศูนย์กลางด้านพลังงานสะอาด พัฒนาอย่างสมดุล สู่ความยั่งยืนตามเป้าหมายที่รัฐบาลวางไว้” นายอนุชาฯ กล่าว